**Rehabilitering av fasader**

Ref tidligere info. Det er stort behov for å vedlikeholde fasader og vinduer.

Styret har innhentet tilbud fra ulike tilbydere og konkludert med en entreprenør til å utføre arbeidet. Denne prosessen vil det bli informert om på

**ekstraordinært årsmøte 12 februar på Bekkestua bibliotek**.

Egen innkalling kommer iht vedtektene.

Videre vil det bli informert om alternative finansieringsmåter for dette prosjektet. Det er helt klart at det å pusse opp/vedlikeholde bygningsmassen vår er dyrt. Dette er ikke penger som vi har, så her vil styret fremlegge alternative måter for å finansiere prosjektet. Se vedlegg. (Hvis du ikke husker ditt Enhetsnummer kontakt styret).

Uansett valg av finansieringsform vil dette involvere samtlige seksjonseiere. Derfor er det viktig at dere setter dere inn i alternativene. Vi kommer til å beslutte ett av de vedlagte alternativene 12. februar.

**Derfor er det viktig at alle deltar på møtet, deltar i diskusjonen, og blir kjent med beslutningen. Møt derfor opp 12 februar.**

**-----------------------------------------------------------------------------------------------------------------**

**Snø på veranda/terrasse**. Vi har konferert med teknisk avdeling i ABBL vedr perioder med mye snø på terrasser. Det er den totale mengde av vekt som tilføres bygget som kan være viktig å bli kvitt. Det er i få tilfelle aktuelt å måke taket, men den utenpåhengende veranda/terrasse kan være aktuell å måke. Det er derfor tillatt å kaste snø ut. Den enkelte bør da være varsom. Vær sikker på at det ikke oppholder personer eller dyr på bakken, og kast snøen så langt som mulig vekk fra hagene på bakkeplan.

**Brøyting.** Den observante beboer har kanskje lagt merke til, og vært litt irritert over følgende: Det blir ofte brøytet tidligere i sameiet Godthaab Park enn hos oss, selv om vi har samme vaktmesterselskap. Årsaken til dette er at det er forskjellige underentreprenører. De kan brøyte med større redskap hos våre naboer enn hos oss, fordi det må smalere maskiner til i gangveien mot Edelgranveien, altså langsmed våre husrekker. Dette til orientering.

Vi sees på ekstraordinært årsmøte 12 februar.